નવસારીને અડીને આવેલા જમાલપોરમાં અનાવિલ પરીણિતાની હત્યા કેસમાં ગ્રામ્ય પોલીસે હત્યારાનું પગેરું મેળવવું અલગ અલગ ટીમો બનાવી કામગીરી હાથ ધરી છે. આજે મૃતકના પતિ સહિતના સંબંધીઓના નિવેદનો પોલીસે લીધા હતા. એ નિવેદનોને આધારે પોલીસે તપાસ આરંભી છે. નવસારીમાં જમાલપોરના સર્વોદયનગરમાં રહેતા પ્રતિક દેસાઈના પત્ની શીતલબેન દેસાઈની લાશ મળી આવ્યા બાદ પોલીસે સૌ પ્રથમ આપઘાતનો અને તે પછી હત્યાનો ગુનો દાખલ કર્યો છે.